Pasgebore baba onder boom gelosArgieffoto ŉ Pasgebore babadogtertjie is Maandagmiddag onder ŉ boom langs ŉ treinspoor in Cassandra in Kimberley in die Noord-Kaap gevind. Russel Meiring, woordvoerder van ER24, het gesê paramedici het die baba ondersoek en gevind dat sy net ŉ paar uur oud was. “Die naelstring was heeltemal geskeur en die baba het aan matige hipotermie gely,” het Meiring gesê. Paramedici het die babadogtertjie behandel en haar geleidelik begin warm maak. Sy is daarna na die Kimberley provinsiale hospitaal geneem. Die voorval is by die polisie aangemeld wat die saak sal ondersoek.